সম্মুখ যুদ্ধের এই বীর সেনানী বলেন, বোয়ালখালীর সারোয়াতলীর প্রকৃত মুক্তিযোদ্ধা জাফর, ভূপাল পারিয়াল, বিমল দে, পুলিন দাশ ধনা, অনন্ত বিশ্বাসসহ অনেকে ধুকে ধুকে মরছে। তাদের স্ত্রী-সন্তানেরা অন্যের বাড়িতে দিনমজুরের কাজ করে দিনযাপন করছে। অনেকে সুচিকিৎসার অভাবে বিভিন্ন শারীরিক কষ্টে দিনযাপন করছে। তেমনিভাবে পটিয়ার ধলঘাটস্থ বাগদ-ী গ্রামের প্রয়াত ডা. গোপাল চন্দ্র দাশের মতো অনেক স্বীকৃতি বঞ্চিত মুক্তিযোদ্ধা রয়েছেন যাদের প্রত্যক্ষ-পরোক্ষ সহযোগিতাই আমাদের মুক্তির সংগ্রামকে বেগবান করে দেশ স্বাধীন হতে সহযোগিতা করেছিলেন। তাদেরকে মুক্তিযোদ্ধা হিসেবে স্বীকৃতি দানের মাধ্যমে সম্মান জানানো হলেই দেশ মুক্তিযুদ্ধের চেতনায় প্রতিষ্ঠিত হবে।